《苦雨感叹而作》
宋代·赵蕃

不肯官岭海，颇畏瘴疠虞。
谁知江西山尽处，亦有岚雾画若晡。
五斗何所直，千金不保躯。
司空城旦困刀笔，尺籍伍符愁钺鈇。
吁嗟此贼蠭如，飞烟一炬斯无余。
奈何徵兵动州闾，纷然亦复劳转输。
戍栅如栉犹恐疎，江徼一朝成塞隅。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。